Un azen etre daou - Anjela Duval\nUn azen etre daou\nJob ha Yann ‘oa amezeien. N’helled ket lavarout ‘oa o douaroù stok-ha-stok, rak an hent bras ‘oa etrezo. N’oa ket a-walc’h dezho bezañ amezeien, pe marteze end- eeun eo dre vezañ amezeien o doa paket o-daou ar memes tech : o-daou e oant eve- rien fall a zour. Ne lavaran ket e oant lonkerien touet, met evel ma veze atav kras o genoù, ret ‘oa dezho evañ. Hag e-skeud evañ pep a chopinad e konte an eil d’egi- le e drubuilhoù. Met komprenapl eo, evañ, zoken pa vez sec’hed, ne gas ket ar paour da binvidig. Rak n’eo ket gant dour feunteun eo e torre Job ha Yann o sec’hed. Dour ? Se zo mat evit ar pesked, pe ar gleskered !\nUn deiz ez ejont o-daou d’ar foar. Ur pennad brav a hent o doa d’ober, ha saludiñ ‘rejont war o roud kement bod-iliav a oa etre Toull al Lakez ha Kerfouled, rak poultr an hent a washae d’o c’hleñved. ‘Oant ket eta eus ar re abretañ o tegouezhout er plas foar, ha tost ‘oa da vezañ goullo. Chom a rae evelkent un azen da werzhañ. N’em eus ket lavaret end-eeun eo gant sorc’henn un azen ‘oa aet an daou babor d’ar foar. Evel-se ‘oa kont koulskoude.\n« Un tamm loen mat, eme Yann ‘n ur cheñch tu d’e chekenn, hemañ ‘rafe va afer.\n—\tPe va hini, eme Job, ma n’eo ket re uhel e briz eus va yalc’h. »\nTreiñ ha distreiñ ‘rejont en-dro d’an azen, an dour en o genoù, ha siwazh plat o yalc’h.\n« Un tamm eo re hir e zivhar, eme Job.\n—\tPennek e seblant bezañ, eme Yann.\n—\tO ! Te ‘oar, evit an ezen eo evel evit ar merc’hed, n’eus hini disi ! » eme Yann gant un aer faeüs.\nHa sede a-daol-trumm ur mennozh o tiwan en o spered, ar speredoù kaer !\n« Ha ma prenfemp al loen-mañ war hanter ? ! »\nE gwirionez n’oa diskoulm all ebet d’ar gudenn. Prim-ha-prim ‘oa graet akord gant ar perc’henn. Job ha Yann a zivizas neuze etrezo bevañ, lojañ hag en em servijout eus an azen evit o labourioù a bep eil sizhun. Tennet neuze plouz-berr da c’houzout da biv ‘vije er sizhun gentañ. Job en doa tennet ar blouzenn verr. N’en devoa ket bet meur a chañs. Glav ‘rae e-pad ar sizhun. N’en doa gallet ober tamm labour ebet gant e loen.\nNeuze e teuas tro Yann hag an amzer vat da heul. Mont a rejont ‘ta d’an dachenn an eil o sachañ war egile. Mourriko o sachañ war e damm karrad teil ha Yann o sachañ war an azen. Tra ma’z ae war-draoñ ez ae mat an traoù, rak da vont war- draoñ, an holl hen goar, n’eo ket ret ober sin ar groaz ! Met echu an dinaou, ret eo kregiñ da sevel ar c’hrav, ha se ‘oa un afer all, aze ‘vije bet ezhomm un tamm sikour. Mourriko ne blije ket dezhañ kaout e lost war-draoñ. A-boan erru e hanter ar c’hrav e plant e bevar droad en douar ha… paz ebet ken. Na dre gaer, na dre heg, na dre vount, na dre sach, n’oa ket Yann ‘vit ober dezhañ cheñch plas d’un troad.\n« Biskoazh kemend-all gant ar penn koad-mañ ! Ret eo gourdañ ! »\nHa Yann da droc’hañ ur wialenn da herlinkat e gostezennoù d’an azen. Poan gollet… Mourriko a reuta e zivskouarn, a ra un hej d’e benn, a blant e revr er c’hulier hag a souz a-dreñv. Darev eo da vont en touflez gant e garr. « Hola ! eme Yann, ret ‘vo skeiñ didruez ‘m eus aon ! » Met, evel d’ober goap diouzh e berc’henn, Mourriko ‘n em laka d’ober hi-hañ-hi-hañ ‘n ur zigeriñ ur pezh mell genoù.\nNeuze ez eas droug davat er paotr Yann : « Gortoz ! En dro-mañ ‘out o vont da gaout ur pred avat. Sed amañ un ardoù gant al loen-mañ ! » Ya, met sede ur soñj o treu- ziñ e spered. N’eo dezhañ nemet un hanter eus an azen, ha n’oar ket petore hanter. Emichañs ‘oa bet divizet etre Job hag eñ deiz ar foar, met tommet-mat ‘oa dezho o-daou… Huchal ‘ra neuze d’e wreg : « Naig ! Tosta amañ ! » Naig a zered.\n« Kerzh prim betek ti Job. Goulenn digantañ petore hanter eus an azen eo e hini, m’en deus soñj !\n—\tVa den paour ! eme Naig, sede ur siklezon aze avat. Troet eo da leue ennout ?\n—\tAtoe sur ! Gwelout a rez zo ezhomm da reiñ fest ar vazh d’an azen pennek-mañ. Met n’em eus ket c’hoant da skeiñ war va hanter va-unan gant doan d’hen breviñ. Gwell eo ganin skeiñ war hanter Job sur. Kompren a rez ? »\nAn istor ne lavar ket petra he devoa komprenet Naig.


03/06/2010 : Pevar raktres e skolaj Diwan Kemper ! - Articles 2009-2010 - Articles du Télégramme / Pennadoù an Telegram - Articles / Pennadoù - Quêteur de mémoire en Finistère\nVous êtes dans : Quêteurs de mémoire / Klaskerien ha Treizherien soñjoù >\tArticles / Pennadoù >\tArticles du Télégramme / Pennadoù an Telegram >\tArticles 2009-2010 >\t03/06/2010 : Pevar raktres e skolaj Diwan Kemper !\n03/06/2010 : Pevar raktres e skolaj Diwan Kemper !\nDeskiñ filmañ e skolaj Diwan Kemper\nPevar raktres Klaskerien ha Treizherien soñjoù a zo bet savet ar bloaz-mañ e skolaj Diwan Kemper. Kinniget eo bet daou anezho gant Fanny Chauffin, kelennerez,deomp.\nBob o c’hoari gant ar c’hwec’hvet\nEvit Klaskerien ha Treizherien soñjoù eo bet labouret gant ar 6vet war ar gontadenn Dek den e-barzh ur boden ui, a gont istor ur vamm gorriganez he doa eskemmet he babig gant hini ur vaouez all.\nDont a ra ar gontadenn-se deus un istor hengounel dastumet ha kontet gant Mona Bouzec. Deuet eo er c’hlas da gontañ an istor ha war lec’h eo deuet Bob Simon, aktour, da zeskiñ arz ar c’hoariva d’ar vugale. 34 bugel er 6vet o deus c’hoariet korriganed farsus ha goapaer pe gorriganed oc’h ober ardoù ha drougoberioù.\nDiskouez a raint o labour e Ti an Holl Penharz, er Skol Diwan Kemper hag da ouel ar c’hoariva brezhonek e fin miz Even.\nDeskiñ sevel ur film\nE galleg, brezhoneg, saozneg hag euskareg eo bet savet ur film gant 34 skolajiad er pevare klas gant skoazell Kristian ar Bras, Katalin Boronkai, Maela Guegan ha skipailh kelennerien ar skolaj.\nE miz Kerzu o doa savet ar skolajidi 34 danevel faltaziek e galleg, diwar-benn an tem Prendre le large. War lec’h eo bet savet ganto ur pitch, ur senario hag ur story-board. Da c’houde eo bet filmet eil lodenn an istor war vord ar mor.\nSkignet eo bet ar film e Tregon (Clap à l’ouest) hag e Kawan (Gouel ar brezhoneg) ha tu vo gwelet ar film war ur blog savet gant ar skolajidi.\n4 projets Quêteurs de mémoire ont été menés au collège Diwan de Quimper. Les élèves de 6ème ont fait du théâtre avec Bob Simon et ceux de 4ème ont réalisé un film de A à Z


Toazennoù - Wikipedia\nUn dibab toazennoù liesseurt o stumm ha liv.\nToazennoù biáng biáng e Xi'an, e Sina.\nToazennoù, pe pasta diwar an anv italianek, zo boued graet gant toaz a zo ur meskad meret eus dour ha bleud, pe semoul gwinizh kalet, yell, ed-du, riz, maiz pe edaj all, pe legumaj zoken (fav, fer). Vioù hag holen a vez ouzhpennet a-wechoù.\nA bep seurt stumm a zo. An toazennoù "europat" a zeu eus keginouriezh Bro-Italia evel ar spaghetti, ar macaroni pe ar c'hrogennigoù. Ar gnocchi, deus o zu, a vez graet o lakaat avaloù-douar d'an toaz.\nEn Azia e vez kavet toazennoù ivez, graet gant bleud gwinizh bouk, riz, riz glutenek, fav mungo (soja glaz), patatez dous hag all.\n1 Toazennoù sec'h\n2 Toazennoù fresk\n3 Seurtadoù pasta italian\n5 Produiñ ha beveziñ toazennoù\nToazennoù sec'h[kemmañ | kemmañ ar vammenn]\nGwerzhet e vezont dindan an anv-se p'o devez ur feur glebor dindan 12%. An anvadur Toazennoù gant vioù zo aotret pa vez 140 g a vioù klok pe melenoù-vi evit pep kilogram semoul.\nA bep seurt stumm a vez kavet : karrez pe lavnenn (lazagn), seizenn (linguine pe tagliatelle en italianeg, 面条 miantiao e sinaeg), neudenn (vermisel, spaghetti), korzenn (macaroni), torchenn (ravioli en italianeg, 饺子 jiaozi e sinaeg), hag all.\nDiskouez a ra an toazennoù kalz spletoù : marc'had-mat int, aes da virout peogwir int dizourennet, gremmus int, hag aes da boazhañ gant ur gastelotennad dour hepken.\nToazennoù fresk[kemmañ | kemmañ ar vammenn]\nGraet e vez an toazennoù-se en un doare artizanel, gant an dorn pe ur mekanik. Muioc'h a vlaz o deus, met n'int ket magusoc'h eget an toazennoù sec'h.\nSeurtadoù pasta italian[kemmañ | kemmañ ar vammenn]\nPasta "prim" (pastina, kavet er soubennoù)\nPasta all'uovo (pasta gant vioù)\nPasta evit ar meuz pasta al forno (toazennoù er forn)\nFardañ toazennoù, skeudenn e-barzh Tacuinum Sanitatis, XVvet kantved.\nRoudoù koshañ toazennoù zo bet kavet e Bro-Sina e 2000, e Lajia. Mell a oa an ed implijet evit ober anezho. Kaoz zo eus toazennoù ivez en ur pleustrad kegin eus Mezopotamia, e stumm tablezennoù gennheñvel, eus 1700 araok JK, troet e 1994.\nEus ar IVe kantved kt JK betek an eil kantved kt JK eo liammet Europa ha Sina gant hent ar seiz. Ar ger « pasta » a zeu eus al latin izel. Anv zo eus ur rekipe ravioli gant Zhang Yi (张揖) da vare an Tri Rouantelezh (220-265). En XIIvet kantved e ra Republikoù Genoa ha Pisa ar c'henwerzh eus toazennoù sec'h.\nE 1933 eo reolennet gant Italia ar produiñ hag ar gwerzhañ toazennoù.\nProduiñ ha beveziñ toazennoù[kemmañ | kemmañ ar vammenn]\nBevezet e vez 28 kg a doazennoù bep bloaz gant pep Italian, ar re gentañ int er bed, a-bell, ha war o lerc'h e kaver Venezuela ha Tunizia.\nProduet e oa bet 3 191 505 a donennoù gant Italia e 2005. Ar produer kentañ er bed eo, ha goude emañ ar Stadoù-Unanet gant 2 vilion a donennoù ha Brazil gant 1 milion a donennoù. Ezporzhiet e vez 50 % eus ar c'henderc'hadur italian.\n(fr) Roll stummoù an toazennoù war food-info.net\nAdtapet diwar « https://br.wikipedia.org/w/index.php?title=Toazennoù&oldid=1888322 »\nKemmoù diwezhañ degaset d'ar bajenn-mañ d'an 20 Du 2020, da 07:56.


Journal de Renaud Camus, dimanche 15 juin 1986\ncréée le mercredi 19 novembre 2014, 17 h 47\nmodifiée le vendredi 28 octobre 2016, 0 h 04Dimanche 15 juin 1986, 11 heures 20, le soir. Qu’un corps défiguré, hier soir à la Villa, nouvelle version de Le Racine, de Sylvano Bussotti : les ~~~~~~~~~~~ ~~~~~~~~~~~~ ~~~~~~~~ ~~~~~~~~~~~~~~. ~~~~~~ ~~~ ~~~~~~~~ ~~~ ~~~~~~ ~~~~~~~ ~~~ ~~~~~~, ~~~ ~~’~~~~~~ eue à plusieurs ~~~~~~~~~, ~~~~~ ~~~~~~~~~~~ ~~~ ~~~ ~~~~~~~~~ ~~~~ ~~~ ~~~~~~, ~~~ ~~~~~~~~~ ~~~~ ~~~~~~~~~ ~~~ ~~~~ ~~~~~~~~~. ~~~~~ le muro torto, ~~~ ~~~~~ ~~~ ~~~~~~~, ~~~~ ~~~ “~~~~~ ~~~~~~~~”, des centaines de ~~~~~~~~~ ~~~~~~~~~~~, ~~~~~ ~~~~~~~~ ~~~~~~~~~~~~~ : ~~~ ~~~~~~ ~~~~~ ~~~~~ ~~~~~~~, ~~~~~ ~~~~ ~~~~~~~, ~~~~ ~~~~~~~ ~~~~~~ du Mundial de ~~~~~~~~~, ~~~~~ ~~~~~ ~~~~~ ~~~~~~ ~~~~~~~ ~~~~~ ~~~ ~~~~~~~~~~~~ ~~~~~~~~~, et les Romains ~~~~~~~~~ ~~~~~ ~~~~~~~ ~~ ~~~~~~ ~~~~~~~~~~~~~~~ ~~~ ~~~~~~~. ~~~~~ : ~~~~ ~~~ ~~~~~~~~~~ ~~~ ~~~ ~~~ ~~~~~~~~~~ ~~~~~, ~~’~~~~~~~~~~~~~ ~~~~~~~~~~~ ~~~~~~ ~~~~~~~~~~ ~~~~ ~~~ ~~~~~~ ~~~ ~~~~~~, ~~~~~ le long de ~~~ ~~~~~~~~~~~~~~~. ~~~ ~~’~~~~~~ ~~~~~-~~~~~, ~~~ ~~~~~~~~~~ ~~~~~, ~~~ ~~~ ~~~~~~~~~~ ~~~~ ~~~~ ~~~~~~~, ~~ ~~~~~~ ~~~~~~ ~~~~~ ~~~ ~~~~~~~~ ~~~~~, ~~~~~, ~~~~~~~~~~~ ~~~~~~. ~~~ ~~~ ~~ avait encore, à ~~’~~~~~~~~, ~~~~ ~~~~~~ ~~~~~~~~~~~~ ~~~ ~~~~~~~~, ~~~ ~~’~~~~~~~~~~, ~~~~~~~, ~~~~~~, ~~~~~~~~~ ~~~ ~~~~~~~~~~, ~~~~~ ~~~ ~~~~~~~ ~~~ ~~~~~~~~~~~~ ~~~~~~~~. ~~~~~ ~~~~~~~ ~~~ ~~~~~~~~, ~~~~ ~~~~~~, ~~~~~~~ ~~~ de ces ennuyeux ~~~~~~~~~~. ~~~ ~~~~~ ~~~ ~~~~~~~, ~~~ ~~~ ~~~~~~~~~ ~~~~~~~~~, ~~~~ ~~~~~ ~~~~ ~~~ ~~~~~~, ~~~~ ~~ ~~’~~~~~~~ ~~~~~~~~ ~~~~~~~ ~~~~~ ~~~~~ ~~~~~~~, ~~~ ~~~~~ Racine…\nPuis, ~~~~~ ~~’~~~~~. ~~~~~~~~~, je m’avance d’une ~~~~~~~~~~ ~~~ ~~~~~~, ~~’~~~~~~~~~ ~~~ ~~~~~~ ~~’~~~ ~~~~~~~~~~~ ~~~~~~. ~~~ ~~~~~ ~~~ ~~~~~~, ~~~~ ~~~~~~ ~~~~~~. ~~~~ ~~~~~~~~ ~~~~~ ~~~~~~~~~ ~~~, ~~~ ~~~~~~ ~~~ ~~~~~~~ ~~~~ ~~~~~~, la radio parasite ~~’~~~~~~~ ~~~~~~~ ~~~~~~. ~~~~~ ~~~~ ~~~~~~~~~~~~~~~~ ~~~~~~, ~~~ ~~~~ ~~~~ ~~~ ~~~~~ ~~~~. ~~’~~~~ l’ensemble Itinéraire, ~~~~ ~~~~~~~ ~~~~~~~~ ~~~ ~~~~~~~~. ~~~ ~~~ ~~~~~~~~ ~~~’~~~~ ~~~~~~~ ~~~ ~~~~~~. On souhaiterait même ~~~’~~~ ~~ ~~~ ~~~~ ~~~~~. ~~~~~~~ ~~’~~~~~~~ ~~~~~~~~~ ~~’~~~ ~~~~ ~~~~~ ~~~~~~~~~~. ~~~~ ~~~~~~ ~~~~~~~~~~ ~~~~~~~~ ~~’~~~ ~~~~~~~~~~~ ~~ ~~’~~~~~~, ~~~~~~ ~~~ ~~~~ ~~~ ~~~~~~. ~~~~~ ~~~~ constant l’objet du ~~~~~~, ~~~~~~ ~~~~~~~~ ~~~ ~~~~~ ~~~~~~. ~~~~ ~~~~ ~~~~~ ~~~ ~~~~~~~, ~~ ~~’~~~~~~~~~, ~~~~~~~ ~~~~~~~~ ~~~~ ~~~ ~~~~~~, ~~~ ~~’~~~~ ~~~~ ~~~~ ~~~ ~~~~~~~~~ ~~~~~, ~~~~~~ ~~~~~. Le désir de ~~~~~~~ ~~’~~ ~~~~~~~~~ ~~~~~ ~~~~~ ~~~~~~~~~, ~~~~~ ~~~~~~~~~~~~~~~~ ~~ ~~’~~~~~~~~ ~~~~~~~~~ ~~~’~~~ ~~~~~~~~. ~~~ ~~’~~~~ ~~~~~~ ~~’~~~ ~~~~~~, ~~~ ~~~~~~~~~ ~~~ ~~~~ ~~~~~~ ~~~~ ~~’~~~~~~~~~~ ~~~’~~~ ~~~~~~~~ faire naître, surtout ~~~ ~~~~ ~~~~~~ ~~~~ ~~~~~~~~ ~~’~~~ ~~~~~~~~ ~~~~~~~~~. ~~~ ~~~~~~ ~~~~~ ~~~~~ ~~~ ~~~~~~~ ~~~~ ~~~ ~~~~~~~~, ~~~ ~~~~~ ~~~~~~~ ~~~~~~~~~~~~~. ~~~ ~~ ~~ ~~~~~~~~~ ~~~~~~~~ ~~~~~~~~ à entendre Phèdre, sous ~~~~~~~~ ~~~~~~ ~~~~ ~~~ ~~~~~, ~~~ ~~~~~~ ~~~~ ~~~~ ~~~~~~ ~~~~~~~~~ ~~’~~~~~~. ~~~~~ ~~~~~ ~~’~~~~~~ ~~~’~~ ~~~~, ~~~ ~~~~~~~~. ~~~~ ~~~~~~~~~~~~~~ ~~~ ~~~~~~~~~~. ~~~ ~~’~~~~~~~~~~ ~~~~ ~~ savoir, cependant, s’ils ~~~ ~~~~~~~ ~~’~~~~~~ un au-delà de ~~~~ ~~~~~~, ~~~ ~~~~~ un en deçà. ~~’~~~~~~~~ ~~~~ ~~~ ~~~~~~~ ~~~~ ~~~~. ~~~~~~~~~ ~~~ ~~~~~~~~ ~~~~ ~~~~~~~~~~ ~~~ ~~~~~~~~ ~~~~~~~~~~~~~~ ~~~ ~~~~~~~~, ~~~ celle-ci comme telle. ~~’~~~~~~~ ~~’~~~~~~~ ~~~ ~~~~~~ ~~’~~~ ~~~~~~~, ~~~ ~~~~~~~~~ ~~~~~~~~~ ~~~~~~~, ~~~ ~~’~~~ ~~~~~~ ~~~~ : « ~~~ ~~~ ~~~~~~ », ~~~~~~~~~ ~~~~~~~~~~~~~~ ~~~~~~~~ ~~~~~ ~~~~~~~ ~~~ ~~~~~~~~~~~, ~~~~ ~~’~~~ ~~~~~ mais. Who am I ~~~ judge?\nTrois ~~~~~~~ ~~~~~ ~~~~~, ~~ ~~~ ~~~~~~~ ~~~~~~, ~~~ “~~~~~~~~~” ~~~~~~ : ~~~~ ~~~~~~, ~~~~~ ~~~~~ ~~~~~~~, ~~~ ~~~~~~~~~~ ~~~~~~~~~~ ; ~~~ ~~~~~~~~ ~~~ ~~~~~-~~-~~~~~, ~~~ ~~~~~~-~~-~~~~~~, ~~~ peau contre la ~~~~~, ~~~ ~~~~~~~ ~~~~ ~~~~ ~~~~~~~~, ~~~~ ~~~~~~~, ~~~~ ~~~~~~~~. ~~~~~~-~~~ ~~~~~~~~ ~~~~~~ ~~~~~~, ~~~~~ ~~~~ ~~~~~, ~~~~ ~~~ ~~~~~ ~~~ ~~~~ ~~~~~~~. ~~~~~ ~~~ ~~~ ~~~~ sur mon propre ~~~~~~~~, ~~~ ~~ ~~~~~~ ~~~~~~~-~~~~~ ~~’~~~ ~~~~~~~ ~~’~~~~~~ ~~~~~~~ ~~~~~ ~~~~~~~~ ~~~ ~~~~~~, ~~~~~ ~~~~~~~~~~~ ~~’~~~ ~~~ ~~’~~~~~~, ~~~ ~~~~~~~, ~~~~ ~~~ ~~~~~~ ~~~~ jouit, purtroppo. ~~~~, ~~~’~~ cela ne tienne, ~~~~ ~~~~~~, ~~~~~~~~~, ~~~~~ ~~~~ ~~~~~~~. ~~~~~~~~~~, ~~’~~~ ~~~~~~ ~~~~~~~~~~~~~ ~~~~~~~~~~ ~~~~ ~~~~~~~ ~~~ ~~~~ ~~~~~~, ~~~~~ ~~~~ ~~~~~~~~~ ~~~~~~, ~~~~~~~~ ~~~~~~~~~~~~~. ~~’~~~~~~~~ ~~~~ ~~~ ~~~~~~~ ~~~ fer qui tombe ~~~~~~ ~~~ ~~~~~~~~~. ~~~~~~~~~ ~~~~~~, ~~~ ~~~~~~ ~~~~~~. ~~~ ~~~~~~~ ~~~ ~~~~~, ~~~ ~~~ ~~~~~~~~~ ~~ ~~~ ~~~~~, ~~’~~~~ ~~~~~~ ~~~~ ~~~~~~~~~, ~~~~~~ ~~~~ ~~~~~~~, et ciao. ~~~ parenthèse est refermée, ~~~~~~~~~~~ ~~~ ~~~~ ~~~~~~~~ ~~~ ~~~ ~~~~~~~~~~~ ~~~~.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/277 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/277\ngnoned dezhan, a gassaz tud d’hen pedi n’ez aje ket d’an theatr. (32) Darn eta a lavare eun dra, ha re all eun dra all ; rag an assamble a oa direizet, hag an darnvuia na ouient ket evit petra e oant deuet assambles.\n(33) Neuze e tenjont Alexandr euz a-greiz ar bobl, hag ar Judevien a lake anezhan er pen araog ; hag Alexandr, oc’h ober sin gant he zorn, a felle dezhan ho difen dirag ar bobl. (34) Mes, kerkent ha m’ho doe anavezet e oa eur Judeo, an holl en eur vouez, e-pad div heur, pe var-dro, a griaz : Braz eo Diana an Ephesied !\n(35) Neuze ar greffier euz a gear, o veza lakeat ar bobl da choum sioul, a lavaraz : Tud a Ephesus, piou eo eta an den ha na oar ket penaos kear an Ephesied a zo consacret d’an doueez vraz Diana, evit diwall anezhi, hag he imach a zo diskennet euz an env ? (36) Pa’z eo gwir na hell den dislavaret kement-se, e tleit choum sioul, hag heb ober tra e-bed gant buhanegez. (37) Rag an dud-se hoc’h euz digasset aman, n’ho deuz great sacrilach e-bed, na lavaret blasphem e-bed a-enep ho toueez. (38) Mar hen deuz Demetrius hag an artizaned a zo ganthan eur c’hlem-benag da ober a-enep den, ez euz deveziou a audianç ha proconsuled ; ra c’halvo an eil egile d’al lez-varn. (39) Ha mar hoc’h euz eun dra-benag all da c’houlen, ec’h hello kement-se beza decidet en eun assamble hag a vezo hervez al lezen. (40) Rag en danjer omp da veza tamallet a revolt abalamour d’an drouz a zo bet hirio, pa n’euz rezon e-bed dre behini ec’h hellomp rei digarez d’an dud da veza bet en em zavet evel-hen. (41) Ha pa hen doe lavaret kement-se, e kassaz kuit an assamble.\nPA oe ehanet an drouz, Paol a c’halvaz an diskibien d’he gavoud, ha goude beza kimiadet outhe, e partiaz evit mond da Vacedonia.\n(2) Goude m’hen doa tremenet dre ar c’hosteziou-ze, ha m’hen doa exhortet ar breudeur dre veur a brezegen, e teuaz d’ar Gres.\n(3) Pa oe bet choumet eno tri miz, ar Judevien o veza stignet pechou dezhan, pa oa o vond da embarki evit ar Syri, ar breudeur a oe ali dezhan da zistrei dre ar Macedonia. (4) Hag e oe ambrouget beteg en Azi gant Sopater euz a Verea, Aristark ha Secondus euz a\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/277&oldid=125389 »


Ar radio niverel douarel, dazont ar radio ? – Dispak\nPublished on 03/05/2019 04/06/2020 by Melaine Looten\nA-benn kreiz miz Mezheven e skigno Radio Naoned war gwagennoù RND (Radio Niverel Douarel) Liger-Atlantel. Perak cheñch frekañsoù ? Penaos ez a en-dro ? Ha selaou Radio Naoned a c’haller ober en e oto ?\nAn RND pe DAB+ (Digital Audio Broadcasting) diouzh hec’h anv ofisiel, a zo un doare nevez da skignañ ar radio. E-berr gomzoù e c’heller lavarout ez eo an RND ar pezh eo an TNT evit ar skinwel. Hogozik dibosupl eo an deiz a hiziv digeriñ frekañsoù FM nevez ken saturet eo homañ. Ouzhpenn da-se e kinnig an RND spletoù* a-feson ha ne oa ket anezho gant an FM.\nUr benveg aes da implijout eo an DAB+, dre al lizherenneg eo rummet an holl savlec’hioù chadennoù. N’eo ket dav ken eñvoriñ ar frekañsoù evit o adkavout. Gallout a reer selaou radioioù nevez ha ne oant ket c’hoazh war an FM ivez.\nTamm milerc’h* ebet ken gant an DAB+. Gant an deknologiezh niverel e vez pourchaset ur son a-galite. Koulskoude e chom an dachenn skignañ an tolead-pakañ. Klevet e vez pe ne vez ket. E-mod-se emañ gant an DAB+ ! Ouzhpenn ar selaou e kinnig an RND servijoù nevez evel videoioù pe skeudennoù. Un digarez da gaout ur sell ouzh kael ar programmoù, da welet skeudenn golo ur bladenn, da gaout titouroù ouzhpenn diwar-benn un arzour bennak pe c’hoazh da vezañ kelaouet eus stad ar surentez-hent.\nUn dra vat evit an endro eo ivez. Evit skignañ gant an RND eo trawalc’h kaout ur stign nemetken hag a vez rannet etre 13 radio. Ul liesplezh* a vez graet eus seurt stignoù. Lonket e vez neuze kalz nebeutoc’h a energiezh, (tro-dro 60 % arboellet).\nEvel an FM eo an DAB+, digoust ha dizanv. Ar pezh n’eo ket gwir evit ar webradioioù pa ranker kaout ur c’houmanant rouedad internet. O selaou ar radio dre ar gwagennoù FM pe DAB+, ne vo ket gouezet gant den peseurt abadennoù, sonerezh, pe gronikennoù a selaouit. Ha neuze eta e chomo hep reiñ boued d’an algoritmoù a fichennfe holl ac’hanomp.\nPenaos selaou ouzh ar radio niverel?\nM’ho peus c’hoant da selaou ar radioioù niverel e vo dav deoc’h kaout postoù-radio a-ziforc’h gouest da zegemer ar gwagennoù DAB+. Gant ar postoù-se e c’helloc’h selaou an RND koulz hag an FM. Ne vezont ket kavet kement-se er stalioù evit ar poent ha kerik a-walc’h e chomont c’hoazh, e-tro 150€ pe ouzhpenn. Met war vrasaat ez a ar marc’had ha gallout a reer kaout spi e tigresko ar prizioù tamm-ha-tamm. Skingomzerioù karr a vez kavet ivez e stalioù zo. Dre ma ‘z eo diaes cheñch ar postoù dreist-holl er c’hirri-tan nevez e c’heller kavout ivez un azasaer da lugañ ouzh an danerez-oto*. Hemañ a raio al labour treuzkas ar son etre ar stign hag ho postoù.\nPenaos emañ kont e Frañs, er bed ?\nDale spontus zo gant Frañs war diorren an DAB+ e-keñver ar Stadoù all en Europa, evel en Alamagn, Iwerzhon, Belgia, Suis, en Izelvroioù hag er Rouantelezh-Unanet. Norvegia zo chomet a-sav gant an FM p’emañ Sveden ha Danmark e soñj d’ober kemend-all ac’hann da 2022.\nDaoust d’an dale-mañ eo aet an traoù war-raok abaoe 2018 pa oa bet lañset gant ar CSA ur galv frekañsoù broadel, d’ar mare-se e oa krog ganti Pariz, Marsilha ha Nisa dija. Heuliet int bet gant kêrioù evel Lille, Dunkark, Calais, Lens, Lyon, Strasbourg, Colmar… E 2019 e vo diorroet e Mulhouse, Bourg-en-Bresse, Naoned, Mâcon, Rouen… Un nebeud mizioù zo ez eus bet graet un taol-kaer p’o deus divizet ar radioioù bras ha rouedad Radio Frañs mirout plasoù war al liesplezhioù meurgêr (ar stignoù a c’holoio Frañs a-bezh koulz lavaret). Setu e tiskouez mat eo lañset an DAB+ e Frañs.\nP’eo aet an traoù war-raok un tammig bihan eo goloet bremañ 20 % eus Frañs gant an RND. Neuze e ranko, a-raok pell, ar saverien girri staliañ e pep karr ur post gouest da zegemer an FM koulz hag an DAB+. Er bloaz-mañ e raio ar CSA ur galv frekañsoù nevez war takadoù zo en o-zouez re Roazhon ha Brest. Ma talc’h hemañ gant e zeiziadur e vo eus an RND e pep lec’h e Breizh a-benn 2020.\nUr gwir chañs eo bet lañs an DAB+ el Liger-Atlantel, heptañ ne vije ket bet a vedia hollvrezhonek e Bro-Naoned.\nLiesplezh : multiplexe\nMilerc’h : grésillement\nSplet : profit, avantage\nTanerez-oto : allume-cigare\nBreizh, Keleier, Teknologiezhioù-nevezBreizh, Brezhoneg, DAB+, Radio, Radio Naoned, RND, teknologiezh\nPrevious Previous post: Divadeziñ evit respont ouzh torfedoù an Iliz\nNext Next post: Rekipeoù Klervi : #6 krok-tilly


Rodrigo Aragon, pe Rodrigo d'Aragona en italianeg, (Roma, 1 a viz Du 1499 – Bari, 1512) a oa ur priñs italian ha Dug Bisceglie, marve da drizek vloaz.\n1.2 Pell diouzh e vamm\n1.3 E varv\nRitratto di Flora gant Bartolomeo Veneto, ma vefe poltredet Lucrezia Borgia\nMab e oa da Alfonso d'Aragona, dug Bisceglie, mab bastard d'ar roue Alfonso II Naplez, ha da Lucrezia Borgia, merc'h d'ar pab Alesant VI. Anv he zad a fellas da Lucrezia reiñ d'he mab. Badezet e voe ar bugel d'an 11 a viz Du 1499 e San Pietro. Ar c'hardinal Carafa a voe paeron dezhañ.\nLucrezia ne oa nemet ur pezh er c'hoari echedoù politikel kaset gant he zad hag he breur Cesare Borgia. Dimezet e oa bet a-raok da Giovanni Sforza, met dizimezet e voe buan, evit hec'h addimezién da Alfonso, a voe lazhet e Roma, gant Cesare Borgia, pe war e urzh.\nNeuze e voe addimezet da Alfonso Iañ d'Este. Duged Este avat a felle dezho e teuje Lucrezia da Ferrara evel "sposa vergine" (pried gwerc'h). Kement-se a dalveze dispartiañ ar vamm diouzh he mab;\nE 1501 e voe fiziet ar mab da Francesco Borgia, kardinal Cosenza. Lucrezia a guitaas ar Vatikan d'ar 6 a viz Genver 1502; ha ne welas ket he mab ken. N'hallas nemet skrivañ d'an tutor ken.\nPell diouzh e vamm[kemmañ | kemmañ ar vammenn]\nPa varvas e dad-kozh Alesant VI e voe kaset ar bugel Rodrigo d'ar c'h- Castel Sant'Angelo gant e gendirvi, besterd Cesare Borgia.\nAli a roas Francesco Borgia da Lucrezia da leuskel he mab da vont da Spagn, ma veije e surentez. Met Lucrezia a fellas dezhi e vije savet ar bugel e Naplez, e-kichen e dad-kozh, Alfonso d'Aragona.\nE 1506 e klaskas Lucrezia en em glevout gant Isabella evit adwelout he mab e santual Loreto, met ne deuas ket a-benn eus he zaol.\nKleñvel ha mervel a eure Rodrigo da drizek vloaz e Bari. Ken glac'haret e voe Lucrezia gant ar c'heloù ma'z eas da repuiñ d'ar gouent San Bernardino ma chomas miz. Pell amzer e voe o klask kaout hêrez he mab ha ne deuas ket a-benn a-raok 1518.\n↑ Maria Bellonci, Lucrezia Borgia, Milano, Mondadori, 2011. ISBN 88-04-45101-3\nAdtapet diwar « https://br.wikipedia.org/w/index.php?title=Rodrigo_d%27Aragona&oldid=1716412 »\nKemmoù diwezhañ degaset d'ar bajenn-mañ d'an 29 Eos 2016, da 20:10.


An Arverni (hervez al latin) pe Arverned  a oa unan eus pobloù galloudus Galia, diazezet en Torosad Kreiz. Diwar o anv eo deuet hini ar broviñs Arvern ha hini ar rannvro nevez Auvergne.\nMeur a gêr-benn o devoe moarvat, a-hed an amzer : Gergovia, Nemessos hag Augustonemeton, a gaver meneget e skridoù Strabon ha Caesar, a vefe bet holl e-kichen kumun Clarmont-Ferrand hiziv. En em astenn a rae domani an Arverni etre hini an Aedui en hanternoz, hini al Lemovices er c’hornôg hag ar menezioù Cebenna (Cévennes) er c’hreisteiz. En eil kantved kent JK e oant unan eus pobloù galloudusañ Galia hag ar c’hreñv o doa war meur a bobl vihan amezek (Gabali, Cadurci...). Hogen pa voe faezhet o rener Bituitus gant ar jeneral roman Fabius Maximus, e -123, e voe disteraet o galloud. Savet e voe proviñs roman Gallia Narbonensis hag an Aedui a zeuas d’ober o mistri e-touez pobloù kreiz Galia.\nEn amzer Julius Caesar e oa kevredet an Arverni gant ar Sequani ha goulenn a rejont skoazell ar penn german Ariovistus evit stourm a-enep an Aedui, a oa kevredet gant Roma. Trec’het e voe ar Sequani gant Caesar e -58 met ne zeuas ket hemañ a-benn eus an Arverni. E -52 en em savas an Arverni, renet gant Verkingetorix, ouzh ar Romaned. Dont a reas Verkingetorix a-benn da gaout skoazell pobloù galian all (Carnutes, Bituriges, Ruteni ha pobloù all c’hoazh). E miz Mezheven -52 e voe trec’h emglev ar C’halianed war ar Romaned e Gergovia, hogen un nebeud mizioù diwezhatoc’h, e miz Here -52, e voent faezhet gant armeoù Caesar en emgann Alesia. Prizoniet e voe Verkingetorix, kaset da Roma, ha lazhet eno.\nDont a reas bro an Arverni da vezañ ul lodenn eus an Impalaeriezh roman ha lakaet e voe e proviñs Aquitania.\n↑ Notennou diwar-benn ar Gelted koz, p. 218, p. 231\nAdtapet diwar « https://br.wikipedia.org/w/index.php?title=Arverni&oldid=1855666 »


Kastell Wartburg - Wikipedia\nKastell Wartburg (Die Wartburg en alamaneg) zo ur c'hastell en Alamagn, e stad Thüringen.\nPintet eo war ur vri, dreist kêr Eisenach, war lez Koadeg Thüringen. Savet e voe war-dro ar bloavezh 1067 gant ar c’hont Ludwig der Springer (Loeiz al Lammer) hag abaoe 1999 eo bet lakaet war roll Lec’hiennoù ar Glad Bedel gant UNESCO.\nLiammet-strizh eo kastell Wartburg ouzh istor politikel ha relijiel ar broioù alaman. Etre 1211 ha 1227 e voe ar briñsez Elesbed Hungaria, a voe lakaet da santez diwezhatoc’h, o chom ennañ. E 1521 ha 1522, Martin Luther, ar manac’h gwallgaset en abeg d’e vennozhioù protestant, a vevas kuzhet er c’hastell, dindan an anv "Junger Jörg" hag ennañ e troas, e-korf 11 sizhun, an Testamant Nevez en alamaneg, ar pezh a voe diazez ur patrom yezh unvan evit an alamanegerien er c’hantvedoù war-lerc’h. Ar skrivagner Johann Wolfgang von Goethe a reas e annez er c’hastell ivez, er bloavezh 1777. D’an 18 a viz Here 1817 en em vodas strolladoù studierien alaman e kastell Wartburg d’ober ur gouel a-du gant an demokratelezh ha gant unvanidigezh Alamagn : devet e voe ganto arouezioù eus impalaeriezh Napoleon ha levrioù a sellent outo evel levrioù kilstourmerien.\nAbalamour d’an holl draoù c’hoarvezet ennañ, e seller ouzh kastell Wartburg evel ur monumant istorel a bouez evit istor Alamagn ha hini ar brotestantiezh. Er bloavezhioù 1950 ha 1960 e voe kempennet ar c’hastell da glask reiñ dezhañ an neuz en doa er XVIvet kantved.\nLec'hienn ofisiel Kastell Wartburg (en alamaneg hag e saozneg)\nSkeudennoù eus ar c’hastell el lec’hienn historische-orte.de\nAdtapet diwar « https://br.wikipedia.org/w/index.php?title=Kastell_Wartburg&oldid=1922206 »


Kan ar Bed — Bannoù-heol\nPosté le 15/02/2019 - Presse\nUl levr-pladenn gaer gan tresadennoù a liv, skeudennet gant Geoffroy Berniolle, diwar ur gontadenn brezhonek ha gallek skrivet gant Clara Colin.\nSerret eo an noz sioul war Vreizh. Sklêrijennañ a ra al loar Menez Are. Emañ Liza, ur plac'h vihan, o kousket en he gwele. Ur vouezh flour a lavar dezhi : "Sandmañnchen on-me, an aotrou Kerarbornig. Dianket en deus Laz-seniñ Sonerezhioù ar Bed e holl venvegoù. Strewet int e meur a vro. Kerzh buan da glask anezho ! Warc'hoazh da noz e vo sonadeg vras e chapel Sant-Mikael."\nHa hi ha mont gant hec'h arzhig Moutig, eus an eil bro d'eben, Alaman, Rusia, Euskadi, Arc'hantina, Kabilia, Suafrika, Bolivia, Sina, Korsika, Bro-Saoz, Tahiti, Katalonia, ha distreiñ da Vreizh. Da bep bro e klever ur ganaouenn lakaet ha kanet e brezhoneg (Brahms, Mikel Laboa, Ricardo Vilcar, Idir, Enoch Sontonga, L'Arcusgi, Skolaj Diwan ar Releg, Manu Chao, Youenn Gwernig, ha sonioù hengounel). E pep bro e rank Liza ha Moutig klask ur benveg dianket (Balalaïka, taboulin, zampoña, gitar, gaolviolin, fleüt, oukoulele, trompilh...). Ur c'hoari plijus ivez evit ar vugale hag ar re vras. Eeun eo an istor, brav e vefe bet gwelet ar sonadeg vras da echuiñ, gant an holl venvegoù bodet adarre hag o seniñ, da heul ar ganerien war Tuchenn Mikael. Ha kaout ivez un notenn gant un dresadenn eus pep benveg, kement ha deskiñ muioc'h a draoù diwar-benn sonerezhioù ar bed. Kaer-kenañ al livadurioù avat ha dudius meurbet ar sonioù hag an tonioù eus 13 bro disheñvel. Ouzhpenn kant a oberourien, a ganerien hag a sonerien eus Breizh ha broioù all. Korkambr Vibrations Roazhon, Laz-mouezhioù Kana Plougastell, Bulgarian Symphony Orchestra, na pa ve ken. Enrollet int bet e Sofia, Laval, Bro-Spagn, Korsika, Roazhon, Kemper, Pariz... Un digarez evit ar re vihan hag ar re vras da ober anaoudegezh gant sevenadurioù ar bed.\nGwellañ gourc'hemennoù ha brasañ meuleudioù da Arno Elegoed hag d'e skipailh Bannoù-heol evit ar pezh mell labour-se eus ar c'haerañ ha talvoudusañ.\nKan ar Bed - Livre-CD


Pajenn:Ar Prat Rimadellou brezonek, 1911.djvu/149 - Wikimammenn\nPajenn:Ar Prat Rimadellou brezonek, 1911.djvu/149\na gouske sioulik war ar meaz, e gwered ar barrez, dindan ar raden seac’h leun a c’houez vat, el leac’h ma teu ar gwenan da voudal ; gwelet a rea adarre an dervez kaer ma timezas d’eur goueriadez, eveltan eus Breiz-Izel, hag he doa aon bras rak Pariz. An aotrou Person. dreist-oll, ne felle ket d’ezan ez aje di ; ya, mes ar veleien a wel re stris, gouzout mat a reer kement-se ; klevet freas en doa penaos edo an traou e Pariz, n’en doa ket ezom eta eus aliou ar veleien.\nHa brema, n’anaveze beleg ebet : evit gwir, bez ez oa du-ze eun ilizig, er penn pella, tostik d’ar ster vras (ar Seine) ; he gwelet en doa eun dervez, o vont da heul e wreg sammet gant eur c’hlenved peultrin. Hogen, ker pell edo, ma na fellas ket d’ezan kas e verc’h di evit ar c’hatekismou, ha, dre va c’horn tounm ! n’oa ket nebeutoc’h koant evit an dra ze !\nAr baotrez kez, hi avat, a gave dies chom hep ober he fask kenta ; hogen, prena reas ar skiant hervez ar peza wele dalc’hmat dirak he daoulagad, hag abaoue meur a viz ne lavare mui ger war gement-se.\nAn dra-ma n’oa ket eun taol kaer a berz an tad ; ar re goz ne vijent ket laouen o klevet e zoareou.\nHogen, e peleac’h edo ar re goz-se ?… Ha neuze, hep gou zout na penaos na perak, Yann-Mari a zavas e benn : a zioutan ez oa eur prenestr hep ridoj. Ar Breizad a jomas pell da zellet. Glas kaer oa an nenvou, hag ar stered en tu enep d’an heol a varve goustadik Klevet a reas eur c’hloc’h er pellder o skeitaoliou an Angelus ; ar micherour a zelaouas anezan gant evez, evel pa viche hini e vro, e barrez eus Breiz-Izel, hag e santas e galon o lammat d’e c’houzoug.\n« Diotachou ! » emezan ; hag hen da beur-wiska e zilhad.\n« Nanna !… Nanna !… » Pa na responte den d’ezan, Yann a zigoras dor ar gegin, el leac’h ma kouske ar baotrez vihan. Pep tra a yoa en urz, hag ar gwele aozet mat. Gwelet a eure zoken e bred d’ezan oc’h e c’hortoz, ar pez hen lakeas da zonjal edo c’hoaz war yun.\n« Eat eo d’ober eur gefridi, red eo ma ve ! » a lavaras-hen, hag o veza ma teue da inoui, e kemeras eun tamm bara, e lakeas eur skolpad fourmaj warnan, ha d’an traon.\nAn dud, d’ar poent-se, a yea hag a deue war dachen an Dispac’h ; kirri pounner an ijinerezou a yea ebiou da girri ar bilhaoue-\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/149&oldid=161422 »


Jeudi 26 septembre 2019 à 19:11 - Mis à jour le jeudi 26 septembre 2019 à 19:51\nTro ar begoù bras eo hiziv da gemer ar gaoz. Daou gouviad a zo ganeomp en-dro d'an daol.\nBezhin glas a vez ingal war hon aodoù © Radio France - Aurélie Lagain\nMuriel Morvan, kazetennerez e Frañs 3, arbennig war an ekologiezh\nBernez Rouz, prezidant Kuzul Sevenadurel Breizh ha bet kazetenner\nN'eo ket gwall yac'h an tamm douar patatez\nKaoz 'vez kalz deus an hin er mare-mañ. Fallig ar jeu gant hor blanedenn m'eus aon.\nDa-skouer, gant kudenn ar bezhin glas. Pell 'zo vez peñse glas war hon aodoù, pell 'zo 'vez kaoz deus an dra-se met 'benn ar fin, e vez kement ha kement bepred.\nKalzig a dud a glask cheñch penn d'ar vazh memestra 'vit gwareziñ an tamm douar. Pe 'vefe ar re yaouank, Youth For Climate, lusket gant Greta Thunberg, pe c'hoazh ar GIEC, ar stroll arbennigourien hag a labour war emdroadur an hin. Ha krog omp da gaout koustiañs da vat hiziv an deiz hon eus graet forzh petra er bloavezhioù paseet ?\nDaoust d'an obererezhioù liesseurt a vez kaset da-benn evit doujañ gwelloc'h deus an endro hag e vez bepred deus ur galloud greñv gant ar stalioù bras hag ar binvidigezhioù meur ?\nAr GIEC n'eus embannet un danevell spourontus a-walc'h war ar fed e kresko live ar meurvorioù. Betek 1,10 metrad ac'hann da 2100. Kalz a lec'hioù, e Frañs da skouer, a vefe beuzet. Evit talañ deus an dra-se e rankfe ar stadoù digreskiñ ar skignañ gaz efed ti gwer. Hag eo prest mistri ar stadoù da cheñch penn d'ar vazh ?\nHa ne vefe ket hor bugale evezhiekoc'h ha doujusoc'h eget deomp-ni evit a-sell doujañ deus ar blanedenn ?\n'benn miz e Roazhon e vo dalc'het un emgav europat diwar-benn gwirioù ar yezhoù bihan.\n6000 yezh a zo er bed, lod a zo en arvar... Aon bras 'zo da gaout ma ne vez ket sikouret anezho ?\nPeseurt pouez he deus Europa war hor yezhoù ? Piv a rank soursial outo ? Ha petra ober just a-walc'h evit saveteiñ hor yezhoù ?\nEmgav 'zo lakaet neuze e Roazhon d'ar Gwener 25 a viz Here. Gwelloc'h miret e blas o vont e darempred gant Kuzul Sevenadurel Breizh.


Buhez ar Sent/1912/Jakez de la Marca - Wikimammenn\nBuhez ar Sent/1912/Jakez de la Marca\n◄ Medalen mirakulus Jakez de la Marca Houardon ►\nJakez de la Marca a oa ganet er bla 1391, en Monte Brandone, en Itali, a dud paour mes kristen. Galvet a oe Dominik d’e vadeziant, abalamour ma teuas war an douar d’ar zul, da ze an Otrou : dies dominica.\nKoll a reas abred e dud, mes eur eontr beleg a zigemeras anezan en e di, hag a roas d’ezan e gentan kenteliou latin. Goude-ze e kasas anezan d’ober e studi da Askoli, hag ac’hane da Berouz. Eun doktor a oa anezan benn e teuas d’ar gêr. Da bemp bla warn-ugent, ar 25 a viz gouere 1416, e wiskas saë sant Fransez en manati Itron-Varia an Ele, hag e kemeras hano an abostol sant Jakez oa e ouel en de-ze.\nBezan en devoa eleiz a vertuziou, mes evel a lavar sant Bonavantur, gouzout a reas o miret en arc’h e galon, gant alc’houe an humilite.\nNe zebre tamm kig ebet ; eun tamm bara hag eun nebeut louzeier oa e holl vevanz. Bemde en em skourjeze betek ar gwad, hag epad triouec’h vla e tougas eur saë reun. Yun a rê epad seiz koaraïz bep bla, ar pez ne viras ket outan da vont en tu-hont da bevar-ugent vla.\nGoût a rê ken brao an tu da lakat ar bec’herien da zont enne o-unan, ma ne ziskennas ket eur wech hepken eus ar gador, hep gonid unan bennak aneze da Zoue.\nAdtapet diwar « https://br.wikisource.org/w/index.php?title=Buhez_ar_Sent/1912/Jakez_de_la_Marca&oldid=38473 »\nKemmoù diwezhañ degaset d'ar bajenn-mañ d'an 9 Gou 2012, da 13:51.


Kaozeal:Nomascus gabriellae - Wikipedia\nHa gallout a ra boulc'her ar pennad-mañ displegañ e peseurt geriadur en deus kavet ar ger brezhonek "gibbon" ?--Prieladkozh (kaozeal) 14 Her 2015 da 07:01 (UTC)[respont]\nHa pegoulz an diaoul e komprenfet n'eo ket "gibbon" a gaver er geriadur ? Hoc'h emzalc'h n'eo ket hini ur skiantour na tost, me 'lâr deoc'h !--Prieladkozh (kaozeal) 14 Her 2015 da 08:28 (UTC)[respont]\nHa perak ho deus bet lamet an anv holl e-lec'h nemet da reizhañ "gibbon" da "gibon"? --Couiros22 (kaozeal) 14 Her 2015 da 08:39 (UTC)[respont]\nNe gomprenan ket ar frazenn !--Prieladkozh (kaozeal) 14 Her 2015 da 08:41 (UTC)[respont]\nRet e oa nemet da reizhañ an titl eus "gibbon jodoù melen" gant "gibon jodoù melen". Perak ho deus lamet hag erléc'hiet an titl holl gant Nomascus gabriellae? Ne oa ket dav... --Couiros22 (kaozeal) 14 Her 2015 da 08:47 (UTC)[respont]\nEnough now ! Na rit ket van da chom hep kompren : displeget e oa bet deoc'h meur a wech ganin ha goulennet ganeoc'h gant ar merour Y-M D degas DAVEOÙ bep tro ma vez savet ur pennad war al loenoniezh ganeoc'h. N'eo ket sklaer a-walc'h ?--Prieladkozh (kaozeal) 14 Her 2015 da 08:52 (UTC)[respont]\nKalz titloù loened war wiki 'mañ hep daveennoù ne vez ket lamet; spir a ra ar patrom "daveoù a vank". Perak zo bet lamet nemet an titloù bajennoù krouet ganin? --Couiros22 (kaozeal) 14 Her 2015 da 09:04 (UTC)[respont]\n"...Hag a blij din deskiñ ar yezh ma mamm-guñv a-orin eus Lohueg en ur kenober war wikipedia brezhoneg." ho peus skrivet. Kavout a ra deoc'h ez oc'h barrek a-walc'h war ar brezhoneg, evit poent, da bleustriñ war un dachenn ken diaes hag al loenoniezh ? Ne wiriit mann ebet, 'zo kaeroc'h !--Prieladkozh (kaozeal) 14 Her 2015 da 09:01 (UTC)[respont]\nAdtapet diwar « https://br.wikipedia.org/w/index.php?title=Kaozeal:Nomascus_gabriellae&oldid=1667765 »\nKemmoù diwezhañ degaset d'ar bajenn-mañ d'an 14 Her 2015, da 09:06.


Eil pennad | Daskor\nSkrigneg, Feiz ha Breizh, eost 1939\nYANNIG, AR VUGALE, AR MILINER\nAsa ! Asa !… Met, c’hwi a gav deoc’h eo evit kanañ hag ober kement all a drouz gant ar vugale-mañ eo am eus ho koulennet, kemener ? Gouzout mat a rit, koulskoude, eo ret mat deoc’h echuiñ an dilhad-se hiziv, ma c’hellin mont warc’hoazh da friko pennhêrez Kerzourner.\nO tiskouez an dilhad a zo war e gein\nN’eo ket evelkent gant an truilhoù-mañ eo e kredin mont da vragal du-hont. Un toullad mat a vezh em befe da zont d’ar gêr.\nMe ’oar mat, miliner, me ’oar mat, met ne c’heller ket evelkent lakaat an nadoz d’ober burzhudoù. E feiz, n’em eus ket kollet kalz a amzer c’hoazh evit hiziv, n’eo ket ’ta, bugale ?\nTra ! Tra ! Vat, tonton Yannig.\nArabat hen ober, kennebeud, arabat hen ober.\nNe chom ket mui nemet un tamm d’ober el lavreg ! Met, a-raok an noz, mab ar sec’h, e vo ul lavreg eus ar re glokañ displeget war ho tu a-dreñv. Sellit ! Setu aze a saeoù, echu ’int. Lakait-i da welet. Ne vo ket un den ken kanfard ha c’hwi e kanton Pleuwigner a-bezh, mab ar sec’h !\nAR MILINER o wiskañ e chupenn\nA feiz ! Un den a dle bezañ gwisket hervez e renk.\nSur a-walc’h, miliner, sur a-walc’h… Boutonit bremañ.\nAR VUGALE o kanañ hag o korolliñ en-dro dezhañ d’an diskan\nO ! Na brav eo ar miliner\nGant e chupenn hag e sae ver !\nA vo gwelet e Kerzourner.\nKorolliñ a reont en-dro dezhañ en ur ganañ an diskan :\nTroomp dillo en-dro dezhañ\nKen ma vezo en e gaerañ.\nLabourat mat ez peus graet, koulskoude, kemener. Ma vez graet al lavreg ken klok hag an traoù all, sur a-walc’h e vezo lavaret n’ho peus ket ho par er vro a-bezh… Met klevit mat n’ho peus ket ken nemet an amzer a zo ret evit peurober al labour, hag en hent-se n’it ket da goll hoc’h amzer gant ar c’hozh vugale-se !\nN’ho peus ket a ezhomm da gaout aon, miliner, n’ho peus ket a ezhomm da gaout aon ! Ha neuze, souezhet bras e vefen ma ne dap ket c’hoazh ar c’honsort e “sac’had kerc’h” er wech-mañ ; biskoazh, kaer en devez jubennat, n’eo deuet a-benn da skoulmañ dimeziñ ebet.\nA ! Kre teod fall a gemener ! N’oc’h ket evit en em c’houzañv ken etrezoc’h kemenerien.\nN’eus nemet un dra hag a c’hellfe miret ouzhin da c’hwriat ho lavreg a-benn an noz.\nPetra ’ta, kemener ?\nAr gurun, miliner, ar gurun !\nArnev a zo en amzer ; met ne gredan ket evelato e tarzhfe a-raok an noz.\nPiv a oar, miliner, piv a oar ?\nLabourit atav ! Kemener, labourit. Ha c’hwi, bandenn chatal, er maez, er maez ! Na chomit ket aze da strobañ ar c’hemener.\nBook traversal links for Eil pennad\n‹ Kentañ pennad\nTrede pennad ›


Pajenn:Marigo - Buez ar Saent.djvu/397 - Wikimammenn\nPajenn:Marigo - Buez ar Saent.djvu/397\n10 viz Even.\noc’h o c’haret evel he bugale. Ec’his ar beaurien e c’honsidere ivez evel o Mam, ne sortie jamæs na vize en dro dezi un nombr bras anezo, da bere e distribue e-unan dre he dorn propr he chariteou.\nBemdez abars lein e roe da zibri da nao c’hrouadur paour, ha da bevar var-nuguent eus ar re vras, pere a serviche e-unan, ha dibaut gueich e vanque da bratica en hospitaliou, ur penn bennâc eus an deiz, œuvrou a garantez ar re humilianta ê quêver ar re glàn.\nQuement a labouriou diffarant ne vire quet outi na gleve bemdez diou pe deir Oferen. Ouspen-ze e save bepret e creiz an nos evit lavaret Offiç Passion hor Salver, hac Offiç an Itron Varia.\nO caout erfin ur pressantimant secret eus e maro, en em disposas dre ur goession general, hac e recevas ar Sacramanchou gant un devotion conform da santelez he buez. Mervel a eureu er bloaz 1093.\nBiscoaz Rouanes ne voe regrettet muyoc’h gant pep-unan, hac ispicial gant ar re baour, pere a vouele dezi evel d’o mam brop.\nUr Rouanes pehini en deus an emmel eus ur Rouantelez, a guemer ar sourci da instrui e unan he bugale, ha memes d’o zisqui da lenn ! pe seurt iscus a gavo dirac Doue ar mamou pere a lavar n’o deus quet amser da instrui o bugale : ha pere n’o deus quet sourci d’o c’haç d’an Instruction pe d’ar c’hatechis ; hervez an Abostol Sant Paul, goassoc’h int evit an infidelet.\nEil Reflexion. Ur Princes a zoug bepret ur viscamant simpl ha modest ! Pe seurt digarez a allot-hu da zigaç evit iscusi ho vanite, pe hoc’h immodesti ?\nTrede Reflexion. Ur Brinces yaouanc, leun a furnez, bumbl memes bete var an Tron, bepret Cristenes, bepret servicheres da Jesus-Christ, pried leun a vertuz, mam a exempl vad, Rouanes leun a vadelez evit an oll, ha leun a druez ous ar re baour ! Pet suget a reflexion na guevomp-ni quet en ur vuez quer santel ?\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/397&oldid=134517 »


Emgann Westerplatte - Wikipedia\n1añ a viz Gwengolo 1939 - 7 a viz Gwengolo 1939\nWesterplatte Kêr dieub Gdańsk\nTrec'h propaganda ha milourel an Trede Reich\nPolonia Trede Reich\nKêr dieub Gdańsk\n209 soudard 3400 soudard hag archer\n2 bag tarzherezioù\n60 karr-nij bombezadeg dre a-us\nPeurest prizoniet 200/300 marvet pe gloazet\nAl lestr hobregonet alaman Schleswig-Holstein\no vombezañ Westerplatte.\nEmgann Westerplatte, lesanvet "Verdun Poloniz", a zo un emgann hag a enebas, adalek ar 1añ betek ar 7 a viz Gwengolo 1939, an arme bolonat ouzh hini an Trede Reich alaman. Raktal e voe difennerezh Westerplatte un arouez evit al lu hag ar bobl boloniat ouzh tagadennoù trec'hus lu an Trede Reich. Chomet eo an emgann-mañ un darvoud pouezus en istor ar vro. E Westerplatte, ur c'hourenez lec'hiet nepell diouzh Gdańsk, eo e voe dalc'het kentañ emgann an Eil Brezel-bed. Ne oa nemet a-boan kant den er gwarnizon dindan urzhioù ar major Henryk Sucharski (1898-1946) hag ar c'habiten Franciszek Dąbrowski (1904-1962).\nD'an 29 a viz Even 1974 un ti-gward chomet en e-sav abaoe an emgann (met diblaset eus al lec'h orin) a oa bet treuzfurmet en ur mirdi anvet "Ti an derc'hel soñj broadel". D'an 2 a viz Even 1980, ministrerezh ar sevenadur hag an Arz a gemmas al lec'h en ur skourr eus mirdi Istorel Gdansk.\nAn darvoud-mañ a voe savet ur film hir — Tajemnica Westerplatte an titl anezhañ — diwar e benn gant ar filmaozer polonat Paweł Chochlew (1971-) e 2013.\n(pl) Istor mirdi Westerplatte\n↑ (pl) 1/09/2016 Lec'hienn Mirdi Istorel Gdansk - Muzeum Historycznego Miasta Gdańska)\nAdtapet diwar « https://br.wikipedia.org/w/index.php?title=Emgann_Westerplatte&oldid=1851874 »


Jón Sigurðsson - Wikipedia\nJón Sigurðsson (ganet d'ar 17 a viz Mezheven 1811 ha marvet d'ar 7 a viz Kerzu 1879) a oa un istorour hag ur politikour islandat eus an XIXvet kantved, a voe e penn ar stourm evit dizalc'hiezh Island diouzh Rouantelezh Danmark.\nMont a reas da Gopenhagen e 1833, da studiañ ar yezhoniezh hag an istor e skol-veur ar gêr-se. Neuze e krogas da labourat e Dalc'had ar skridoù islandek eno. Dont a reas da vezañ unan eus gwellañ arbennigourien an amzer-se war ar sagaoù islandek ha war istor Island. Ne dapas morse diplom ebet er skol-veur avat, dre ma ouestlas e holl nerzhioù hag e holl amzer d'ar politikerezh.\nE 1844 e voe dilennet da gannad e-barzh an Althing, a oa ur c'huzul da aliañ roue Danmark war aferioù Island. Dont a reas da vezañ prezidant an Althing e 1849. Eno e renas, e-pad bloavezhioù, ar stourm evit dizalc'hiezh Island. E-keit-se e kendalc'he da gas war-raok e labour war al lennegezh islandek : e 1851 e voe lakaet da brezidant an Hið íslenska bókmenntafélag (Kevredigezh al lennegezh islandek) e Kopenhagen. E 1874 e voe roet da Enez ar Skorn ur vonreizh a aotree dezhi un tamm mat a emrenerezh evit ren hec'h aferioù diabarzh.\nDibabet e oa bet deiz-ha-bloaz Jón Sigurðsson, ar 17 a viz Mezheven, da embann dizalc'hiezh Republik Island, er bloavezh 1944. Abaoe an amzer-se ez eo ar 17 a viz Mezheven deiz gouel broadel Island.\nAdtapet diwar « https://br.wikipedia.org/w/index.php?title=Jón_Sigurðsson&oldid=1661557 »\nKemmoù diwezhañ degaset d'ar bajenn-mañ d'an 8 Gwe 2015, da 20:05.


Islam sunnit - Wikipedia\n(Adkaset eus Sunnit)\nAn islam sunnit eo ar rann bennañ eus an islam, ar relijion vuzulman. Etre 87% ha 90% eus ar vuzulmaned a zo sunnited anezho. Laret e vez eus ar froud krediñ-se ez eo ur reizh kredenn eus an Islam.\nAn diforc'h pennañ a zo etre ar froudoù krediñ islamek a zo an doare da gompren ar relijion islamek met en ur implij ar memes mammennoù evit skrivañ ha lakaat da dalvezout ar gwir muzulman.\nGraet e vez en arabeg eus kredourien ar red Sunnit gant ahl as-sunnah wa l-jamāʻah (arabeg: أهل السنة والجماعة) "Pobl hengoun Mohammed hag emglev an oumah", a-wechoù berraet en ahl as-sunnah (arabeg:أهل السنة).\nGraet e vez Islam sunnit eus ar gredenn, sunnited pe muzulmaned sunnit eus ar gredourien. An islam sunnit a zo an eil ensavadur relijiel er bed goude ar gristeniezh hag ar red krediñ gant ar brasañ niver a gredourien dre ar bed a-bez.\nAr ger "sunni" a teufe eus ar ger Sunnah (arabeg: سنة) o tont eus komzoù hag oebrioù ar profed islamek Mohammed evel testenniet en hadith (arabeg: حديث).\nKredourien en Islam hervez ar vroioù:\ngwer islam sunit ruz : islam chiit, glaz : islam ibadi\nSunnī (arabeg klasel: سُنِّي /ˈsunniː/) anvet a-boaz Sunnīism a teufe eus ar ger sunnah (سُنَّة /ˈsunna/, liester سُنَن sunan /ˈsunan/) o talvezout "boaz", "pleustr boaz", "kustum", "hengoun".\nAr vuzulmaned a implij ar ger-se evit ober menneg eus komzoù ha boazioù-bevañ ar profed Mahommed. Gant un doare klok ar skourr-se eus an Islam a vez anvet "Ahl al-Sunnah wal Jamaah" ("Pobl ar Sunnah hag ar gumuniezh").\nGouelioù dibar sunni[kemmañ | kemmañ ar vammenn]\nDaoù lid pe gouel relijiel dibar d'ar re sunni nemetken a zo:\nAïd al-Ad'ha: Gouel an aberzh, e-pad devezhioù an Hadj (piric'hinaj e Meka hag e menez Arafat). Lidañ a ra ivez buhez hag aberzh Ibrahim (Abraham). Lidet ez eo d'an 10 miz Dhou al-hijja (miz diwezhañ an deiziataer muzulman).\nAïd al-Fitr: Lid fin ar c'hoareiz islamek, gouel fin ar ramadan. Lidet ez eo kentañ devezh loar miz chawwal hervez hini ar ramadan.\nLidoù all a zo evel re:\nGanedigezh Mohammed (Mawlid)\nAr bloavezh nevez islamek\nAr re-se a zegas tabut bras er gumuniezh sunni dre ma n'int ket liammet gant mammennoù diaz an islam. Ouzhpenn da-se e vez lakaet war-raok tra ma vijen digarezhioù d'ar fest ha n'eo ket mui d'ul lid relijiel.\nAdtapet diwar « https://br.wikipedia.org/w/index.php?title=Islam_sunnit&oldid=1649038 »\nKemmoù diwezhañ degaset d'ar bajenn-mañ d'an 16 Mez 2015, da 10:25.


Gant red an dour: Dallidigezh hor buhez\nDallidigezh hor buhez\nBezañ ur c’hristen n’eo ket aes. Gouzout a reomp mat se ! War hent hor buhez hon eus en em zizoloet e hentoù-dall. A wechoù e kave deomp e c’hallfemp displegañ ar feiz kristen hervez ur skeudenn ne oa ket dereat eviti avat.\nHon troioù-kaer a feiz hon eus pep hini, pe, kentoc’h, hor gwalldroioù. Bez’ ez eus deizioù ma sav ar gouloù o tiskuliañ hon hent-dall, o flatrañ ar gitaj hor boa gwisket evit hañvalout war ur c’hristen gwir.\nSur-mat ho peus graet an arnodenn-mañ : goude komzoù ur mignon, war lerc’h un darvoud bennak en hor buhez, e-pad un diviz, en ur lenn ar Bibl, en ur lidañ ur sakramant, pe simpl-ha-simpl e-pad ar bedenn, e vez dizoloet un darn eus hor buhez evel un dra flak ha bresk war un dro. Kavout a rae din e ouien pep tra diwar benn ar garantez ma’z on krog da zizoleiñ penaos e c’hallfe stummañ ma buhez. Kavout a rae din em boa dibabet an doare dereat da vont gant an arc’hant ma komprenan pegen bouzar on bet ouzh kalvadennoù ur mignon din. Kavout a rae din bezañ war lerc’h ar C’hrist ma oan o c’hengervel anezhañ.\nDegouezhout a ra un dra vadinellus, un diskuliadur. Dizoleiñ a ran ma hent-dall. Hag un hent nevez-flamm a ya war wel d’am dallidigezh.\nEvel-se e ya an den a feiz war-raok, eus e zallidigezh d’un diskuliadur. Setu penaos e tarev ar feiz, penaos e kresk ar vuhez speredel. An hent-mañ zo ret d’ar feiz a vez dalc’hmat keidet ha diazezet dreuzañ.\nkaset gant Rémi Chéno @ 19:08\nO vezañ ma 'z oc'h dominikan e roan da c'houzout deoc'h an dra-mañ :\na viot intereset ivez marteze gant an "non dualistic approach" a zo anv anezhañ eno.\nDistro eus Dubai\nSkiant ar mad\nDroch eo an dud\nMinos ha Nikos


Davet Betlehem - Tiegezh Santez Anna\nO Furnez deuet eus genoù an Uhel-meurbet, kemennet gant ar Brofeded, deuit da gelenn dimp hent ar silvidigezh, deuit, Aotroù, deuit d'hor salviñ.\n* - * - * - * - * - * - * - * - * - * - * - * - * - * -* - * - * - * - * - * - * - * - * - * - * - * - * - * - * - * - * - *\net nubes pluant iustum !\nGlizhennit, Neñvoù diwar laez,\nGlavennit koumoul ar yon !\nTennet eus Meulganoù beure ha pardaez\n* Bezomp evezhiek, war an hent davet Betlehem ! *\n* Soyons attentifs, sur le chemin de Béthléem !\nSalm digeriñ - 24 (23)\n1 Salm David. An douar a zo d'an Aotroù hag e holl leunder, ar bed hag ar re a chom ennañ.\n2 Rak e ziazezet en deus dreist ar morioù, hag e startaet dreist ar stêrioù.\n3 Piv a c'hello pignat da venez an Aotroù ? Ha piv en em zalc'ho e lec'h e santelezh?\n4 An hini a zo naet e zaouarn ha glan e galon, an hini n'en deus ket douget e ene etrezek ar faosoni, an hini na dou ket evit tromplañ.\n5 Degemer a raio bennozh an Aotroù, ha reizhder Doue e silvidigezh.\n6 Evel-se eo gouenn ar re a glask anezhañ, ar re a glask da zremm, gouenn Jakob.\n7 Dorioù, uhelait ho pennoù; bezit uhelaet, dorioù peurbadus! Ha ar roue a c'hloar a yelo e-barzh!\n8 Piv eo ar roue a c'hloar-se? An Aotroù kreñv ha galloudek, an Aotroù galloudek en emgannoù.\n9 Dorioù, uhelait ho pennoù; uhelait anezho, dorioù peurbadus! Hag ar roue a c'hloar a yelo e-barzh!\n10 Piv eo ar roue a c'hloar-se? Ar roue a c'hloar-se eo Aotroù an armeoù!\n*- * - * - * -*\n1. C’Hwi Krouer santel ar stered,\nC’Hwi luc’h trafadel ar feizad,\nA Krist Dasprener an hollved,\nNi ho ped, gwalc’hit hon mennad !\n2. Da herzel ouzh an denelezh,\nDa vervel e stignoù an diaoul,\nAr bed klañv hoc’h eus pareet !\n3. Davet an noz ar bed a lamm\nC’Hwi ’vel ar pried eus e delt\nA zeu er-maez eus al log c’hlan\nA voe ’vidoc’h ar Werc’hez Mamm.\n4. Dirak ho kalloud-C’Hwi ken kreñv\nPep tra lomañ evel en Neñv\n5 Setu neuze m’hoc’h aspedomp,\nGant klav ho kras hon diwallit\nDiouzh goaf an Enebour treitour.\n6 Nerzh, meged, meuleudi ha klod,\nDa Zoue an Tad hag ar Mab,\nE-ser ar Spered Frealzer,\nEn oadvezhioù an oadvezhioù !\nSaint Créateur des astres\nLumière éternelle du croyant,\nPour empêcher les hommes\nDe mourir dans les pièges du démon\nPoussé par le feu de ton amour\nTu as guéri le monde malade.\nToi, comme l’époux hors de sa tente :\nTu es sorti de la pure cellule,\nQue fut pour toi la Vierge Mère.\nDevant ta puissance, toi si fort,\ntout homme doit fléchir tous les genoux,\nTout ici-bas et dans les cieux\nDoit obéir à ton commandement\nEt maintenant nous te supplions,\nJuge Suprême du dernier jour:\nPar l’arme de ta grâce\ngarde-nous du glaive de l'Ennemi perfide.\nSalmaoueg ha kantikoù\n1 D'ar mestr-kaner; salm mibien Kora.\n2 AOTROU, trugarezus out bet e-keñver da zouar, degaset ec'h eus en-dro Jakob eus ar sklavelezh,\n3 pardonet ec'h eus direizhder da bobl, goloet ec'h eus o holl bec'hedoù. ~Ehan~\n4 Lamet ec'h eus kuit da holl fulor, distroet out eus tan da gounnar.\n5 Adsav ac'hanomp, o Doue hor silvidigezh, laka da erez da baouez a-enep deomp!\n6 Hag e vi fuloret da viken a-enep deomp? Ha lakaat a ri da gounnar da badout a oad da oad?\n7 Ha ne zistroi ket da reiñ deomp ar vuhez en-dro, evit ma en em laouenaio da bobl ennout?\n8 Diskouez deomp da vadelezh, o AOTROU, ha ro deomp da zieubidigezh!\n9 Me a selaouo ar pezh a lavar an AOTROU Doue, rak komz a raio eus peoc'h d'e bobl ha d'e re garet-mat, evit ma ne zistroint ken d'ar follentez.\n10 Ya, e silvidigezh a zo tost d'ar re a zouj anezhañ, evit ma chomo ar gloar en hon douar.\n11 Ar vadelezh hag ar wirionez a zo en em gavet an eil gant eben, ar reizhder hag ar peoc'h o deus en em boket.\n12 Ar wirionez a ziwano eus an douar, hag ar reizhder a sello diouzh an neñvoù.\n13 An AOTROU ivez a roio e vadoù, hag an douar a roio e frouezh.\n14 Ar reizhder a gerzho dirazañ, hag e lakaio anezhi en holl lec'hioù ma tremeno.\nKantik Isaïa 26, 1-12\ncantique d'Isaïe - chapître 26, versets 1 à 12\n1 D'ar mestr-kaner; salm; kanaouenn; gant binvioù-kerdin.\n2 Ra en devo Doue truez ouzhimp ha ma hor bennigo, ma raio lugerniñ e zremm warnomp,\n3 ma vo anavezet da hent war an douar, ha da silvidigezh e-touez an holl vroadoù.\n4 Ar pobloù az meulo, o Doue! An holl bobloù a veulo ac'hanout.\n5 Ar broadoù en em laouenaio hag a gano gant levenez, rak barn a rez ar pobloù gant eeunder, hag e reni ar broadoù war an douar.\n6 Ar pobloù az meulo, o Doue! An holl bobloù a veulo ac'hanout.\n7 An douar en deus roet e frouezh; Doue, hon Doue, hor bennigo.\n8 Doue hor bennigo, hag holl bennoù an douar a zoujo anezhañ.\nLennadenn verr - Iz 11, 1-2\nLivre d'Isaîe dans l'Ancien Testament, chapître 1, versets 1 & 2\nDont a raio ur skoultrig eus kef Yesse, ur skourr eus e wrizioù a frouezho, hag e chomo warnañ spered an Aotroù, spered a furnez hag a boell, spered a guzul hag a nerzh, spered a skiant hag a zoujañs Doue. Hag e c'hoant a vo doujañ Doue.\nGrit dimp gwelout, Aotroù, ho karantez.\nV/ - Roit dimp, Aotroù, ho silvidigezh, ho karantez.\nV/ - Klod d'an Tad ha d'ar Mab ha d'ar Spered Santel\ncantique de Zacharie, dans l'Ancien Testament\nPublié dans Meulganoù-beure, Office de Laudes, Prières du matin, Azvent, Temps de l'Avent


Mona | Daskor\nUn heol gwenn a bare etre targosioù diskourret ar c’hleuz. Ur voualc’h a biklamme dirazomp penn-da-benn gwrimenn ar waremm. An amzer a oa skornet ha difiñv war an uhel.\n– Selaou ! eme Alan.\nEdo ur c’harr o pignat du-hont gant an hent. Draskadennoù ar rodoù o storlokat er skoaselloù, a zassone en aer yen, evel ma vije bet an hent tost-tre, en tu all d’ar c’hleuz. Ar paotr-karr a gane.\n– Ar portezour ! eme Alan. Bloaz zo n’em boa ket klevet e ganaouenn.\nAlan a dride e galon o kavout kep kemm e vro c’henidik.\nDre ma kerzhemp, e tisplege din :\n– Bep lun, en ur vont da gas bleud da gêrioù ar menez, e kan ar portezour, abaoe bloavezhioù, ar ganaouenn a glevez. N’eus ket par, war e veno, d’an diskan-se da lakaat ar jav da vont ingal gant an hent.\nNe oa kemm ebet er vro, en amzer o vont e-bioù.\nEdomp degouezhet e penn pellañ ar waremm. Ul lamm a rejomp war ar c’hleuz gant nerzh hon arzelloù yaouank. Etre div wezenn-bin e tarzhas an draonienn, gant koadoù ha brouskoadoù ruz war an holl diribinoù, pradoù glas er goueled, hag, er c’hroazhent, du-hont, un ti a-zoare, nevez-razet, gwenn-kann.\nEn ur c’hoarzhin, Alan a astennas e zorn :\n– Ar Gelvezeg Vihan !\nUn hent kaer a oa da ziskenn.\nNe oa den en ostaleri. Ur gastolodennad dour a oa war an trebez, e-kreiz an oaled, ha, dindani, daou pe dri etev tan, o vogediñ.\n– N’emañ ket pell, a soñje Alan ; n’eo ket distaliet c’hoazh an daol ha dour skaotañ a zo war an tan.\nHag e oa diwezhad.\n– O ! n’eus den ?\nAzezañ ’reas Alan e-barzh an oaledn war ur piler koad, ha me er c’hogn all, war un dorchenn vroenn. Alan, gant ur skilhennn a dabac’he ar glaou hag al ludu. Pignat a reas ur fulenn bennak er siminal.\n– Kentañ gwech he gwelis, emezañ, e oa e pardon an Neñv. Fichet e oa, evel ma tle ur bennhêrez bezañ fichet ; voulouz betek he divskoazh, he brozh aour-neudennet, un davañjer seiz gwenn. Hepdale emichañs e vi pedet da vezañ paotr-enor…\nAn nor a zigoras war he fouez. Un bountad avel a leunias an ti.\nAlan a savas.\nUr paourkaezh kozh, krommet war e vazh, a zeuas tre, hag a azezas war ar gador dostañ.\n– ’Meus aon n’emañ ket Mona er gêr, a lavare Alan, o vont hag o tont dre an ti.\nAn hini kozh a savas e benn. C’hoant en devoe lavarout un dra bennak. Hogen, ne reas nemet toc’hellat. Skopañ ’reas etre e zivesker. Ur wech ar mare ec’h anale hir hep krediñ klemm.\nAr yenijenn a c’houneze an oaled.\nAn horolaj a skoas un taol. Alan a sellas ouzh an eur :\n– Ne vo ket pell ken, a lavaras an hini kozh.\nDaou vunud goude, e trouzas botoù koad, er porzh.\nMamm Mona a zeuas en ti gant ur vriad vleñtoù.\n– A ! salud ! moereb.\n– Sell ’ta ! ha c’hwi a zo aze ?\n– Ni eo !\n– Ha pevare ’oc’h degouezhet er vro ?\n– Ar mintin-mañ.\n– Hag emaoc’h pell zo en ti ?\n– Ur pennad zo. Edomp o vont skuizh ha war-nes riellañ, a lavaras Alan, en ur farsellat.\n– Gwir eo, pell ’on bet gant va zroad. Hag a-nevez ’ta, yaouankizoù ?\n– Mamm Mona a c’houlenne diganeomp petra a oa nevez !…\n– N’eus e Kêr-Is nemet traoù kozh…\n– An ti amañ, d’an nebeutañ, a zo bet gwisket kaer, emeve ; ’meus aon eo evit eured ar verc’h ?\n– Feiz, va Doue, hag ez eo, ya !\n– A !… eme Alan.\n– Ya ! nevez dimezet eo Mona. Ne ouiec’h ket ? Feiz ! pemzek deiz dres. Ret e oa ober d’an ti ur c’hempenn en diavaez, hag ur fich en diabarzh. Koulskoude…\n– Pemzek devezh zo ?\n– O ! ur friko dister, ur friko paour…\n– Ya ! Mona ne vourre mui er Gelvezeg Vihan. Alies e komze diwar da benn… Pell zo e lavare e vije aet da labourat e kêr. Ur bennhêrez !… Ma n’eo ket un druez !… An tad ez eas droug ennañ. Aner avat, eo bet dezhañ dialiañ Mona. Mont a reas da Vontroulez daoust d’he zad ha d’he mamm. Daou viz goude, e timeze gant ur martolod eus Kameled… An tad n’eo ket bet en eured.\n– Na c’hwi ?\n– O ! ar mammoù !… Daou zevezh ’on bet e Montroulez. Hogen, mall a oa ganin dont en-dro. Bremañ emañ an daou gozh o-unan er c’hroazhent. Ne zeu den amañ abaoe m’eo aet kuit ar verc’h ; den. Pep hini, avat, a sent ouzh e blanedenn, ha kavout a ra din e vezo eurus.\n– Ha gwaz Mona a ya d’ar mor ?…\nAlan a glaske glaou bev el ludu, a daole warno tammoùigoù skolp, hag a c’hwezhe.\n– Diwall, Alan, ma leugnin ar gastolodenn : an dour a zo war an tan a zo aet da aezhenn. Ha tan dindan, ma vezo prest ar rouzig bremaik.\n– N’ouzon ket hag amzer hon eus, a lavaras Alan.\n– Emichañs n’oc’h ket deut d’ar gêr da labourat ?\nHag an ostizez a lakaas keuneud sec’h dindan an trebez. Mont ha dont a reas dre an ti. Skaotañ ’reas ar skudilli, hag un taol skub a reas d’an daol ha d’al leur-di.\n– Ha te, Kaou, emezi, te a zo deut ivez d’ober ur weladenn deomp ?\n– Ya, siwazh ! a huanadas an hini kozh. Ne oan ket evit chom ken, skornet e oan, ha va bizied a oa marv ouzhin. War an hent-se e c’hwezh un avel fall. A-boan ma’z em eus torret, er mintin-mañ, ur banerad vein.\n– N’out ket yac’h, neuze ?\n– Ha ne vezin ket ken ! Emañ an derzhienn warnon. Ur pistig a vir ouzhin plegañ va c’hein.\n– Arabat dit dont da’z labour dre un amzer ken kriz.\n– Dre amzer glouar ha dre amzer fall, e ranko ar re baour labourat dalc’hmat.\nHag e skopas etre e zivesker. Ober a reas ur sell ouzh ar boutailhoù :\n– Kalz arc’hant a vankan deoc’h, pelloc’h, emezañ, lentik.\n– Feiz ! Kaou, ne ran ket bemdez ar gont. Bez dichal, avat : ne vez lakaet war ar c’hoch nemet an dud onest. Petra ’gemeri ?\n– O ! moereb, a hopas Alan, emañ an dour o virviñ. Aozit deomp buan bep a vanne rouzig tomm, ha lakait e-barzh ar gwellañ lip-e-bav a gavot war stal ar romoù. Marteze an tad kozh a gemero ivez un dra bennak ?\nKaou ne savas ket e benn.\n– Ar baotred yaouank a bae ur banne dit, Kaou, a lavaras dezhañ e pleg e skouarn an ostizez. Petra ’vo lakaet dit ?\n– M’em bo neuze ur banne odivi.\nHag an torrer-mein a stouas e benn gant ar joa.\nAn torrer-mein a oa bet, hep mar, p’edo en e vrud, ur c’haer a zen. Evit d’e zremm bezañ livet kalet ha roufennet don, en ul labourat en avel hag en heol, e zaoulagad glas, damguzhet gant mourennoù stank, a oa glan ha sioul. E zivesker, evel divesker an dorrerien-mein, a oa gwaskedet, betek an daoulin, en heuzoù plouz stardet gant ul las kanab. Bep ur mare e toc’helle gant ar paz krign staget outañ.\n– Dremm un denjentil, emeve da Alan.\nHag Alan a respontas :\n– Gouenn ar menez.\nAr c’hafe a vogede e bolennoù, hag, en o c’hichen, e lugerne gwerennadoùigoù laouen. An torrer-mein a zourenne e zaoulagad.\nAlan, gaoliet gantañ ur penn eus ar skabell, a vouskane hag a gemere plijadur o wintañ hag o tiwintañ ar penn all :\n– Ba ! Lan, a lavaras ar vestrez, taol deomp ur ganaouenn, ha n’eo ket mouskanañ an hini eo.\nAlan a lezas penn ar skabell da gouezhañ herr war daolennoù mein glas al leur-di.\n– N’eo ket torret, emezañ, en ur sevel. Tralaladeridonra-tralalalalenno.\n– Asa ! Lan, te a zo un eostig pe ur goapaer.\n– Ma ! setu amañ sonioù all, war donioù anavezet.\nAlan a dennas e dog, a droñsas milginoù e chupenn betek an ilinoù. Reutaat e reas e gorf, reutaat a reas e vouezh, hag e tistagas e ganaouennoù farsusañ, annezet en e eñvor abaoe bloavezhioù.\nMamm Mona, kement ha ma c’hoarzhe, a oa bet ret dezhi mont er-maez, el liorzh, e-pad un abadenn, da dennañ war hec’h anal.\nAn torrer-mein a sune e gafe loaiad ha loaiad. E zaoulagad a oa sklêrijennet gant goulaouig al levenez.\n– N’eo ket gwir, tad kozh, emeve, ar re yaouank a dle lammat ha kanañ ?\n– O oad eo.\n– Alo ! yec’hed, neuze !\n– Yec’hed !\nPep hini a stokas e werenn. An devezhour kozh a grene e vrec’h. Ned ae ket ar mousc’hoarzh – ur paoukaezh mousc’hoarzh dister – diwar gorn e vuzell. Pelloc’h e vije chomet ouzh taol, nemet mamm Mona a lavaras dezhañ :\n– Bremañ, Kaou, ez eo ret dit mont d’ar gêr, a-raok ma vo kollet ganit nerzh da vanne. Ul lev hanter dre amzer skornet a zo ur pennad mat a hent.\n– Ober a rin an hent, a lavaras Kaou, mav an tamm anezhañ.\nHag e savas.\n– Bennozh Doue, deoc’h ho-taou, emezañ.\nHag eñ er-maez, daougrommet ha dillo.\nAlan, azezet war ar skabell, a skarzhe gant laonenn e gontell, ar gramenn galetaet e garanoù golo an daol.\nLavarout a reas a-greiz-holl :\nN’eo ket tomm en ho ti, moereb.\nDistreiñ a rejomp dre an hevelep hent, goustad. An delioù staget gant ar skorn ouzh al leton, hag ar bodoù sec’h kouezhet e-pad ar goañv, a zraske dindan hon treid. Ar c’hoad a oa difiñv. E tu ar stankenn, dindan ar c’helvez hag ar bezo, ur c’hi a harzhe er ribouloù, e fri ouzh an douar, o redek ar c’had. Labousedigoù a nije diouzh o chlud. Ar c’hi a lammas dreist ar c’hleuz, a gammigellas dre ar foenneg, betek ar stêr Arc’hant, a yudas d’al laez div pe deir gwech, hag a redas davet ur paotr saout e gwasked ar c’hleuz.\nTreiñ a rejomp er c’hoad, goude treizhañ ar stêrig e Sant-Mikael. An hent a oa goudoret gant bodennoù kelvez ha gwez kelenn. Heoligennoù an diribin a oa gwisket a van ha bleuniet a vrug limestra. Dour sklêr a verade diouzh ar roc’h, penn-da-benn an hent, eus eienennoù sklintin kuzhet er raden-bleiz, pe a neudenne diouzh geotennoù hir, hag a vilbilhe war grouan an naozioù.\nHag e pignemp. El laez, Alan a chomas a-sav. Distreiñ a reas e benn, ha, goude ur sell ouzh an oabl :\n– Henozh, emezañ, e vezo skorn du.\nEn draonienn e lufre glaster ar pradoù. Ar paotr saout a oa kludet en ur goudor all, souchet en e groc’hen dañvad. War an dorgenn enep, ur vaouez a rastelle delioù sec’h. Er c’hroazhent, ti Mona a oa gwenn-kann e-tal ar saprennoù du.\nAlan a gasas ur sell war-du an ti gwisket a raz nevez.\n– Un abadenn c’hoarzhin ac’h eus aozet deomp, bremaik, emeve.\n– Ya ! An hini kozh en deus bet e walc’h a nerzh-kalon ’vit mont en-dro d’ar gêr.\nC’hwitelladenn diamen an tren a dregernas penn-da-benn ar stankenn. Dre un hent all, ar portezour, echuet gantañ e zevezh, a zistroe d’ar vilin, ha diskan an hevelep kanaouenn a c’hournije a gaouadoù dre ar gwaremmoù skornet.\nEn ur vousc’hoarzhin, Alan a lavaras din :\n– N’eus kemm ebet er vro.\nLiens transversaux de livre pour Mona\n‹ Lan, embanner al ludu\nPec’hed marvel Gregor Kogan ›


Ur vanifestadeg pik-nik dar wener 28 a viz here - le blog udbbrestbroleon\nPublié le 26 octobre 2005 par Kevrenn UDB Bro Vrest Goueled Leon\nUr vanifestadeg pik-nik d’ar wener 28 a viz here\nKevrenn UDB Brest ha Goueled Leon a zo bet sebezet bras o c’hoût e nac’he ANPE Brest degemer kemennadennoù kinnigoù labour peogwir oant bet savet e galleg hag e brezhoneg. Renerez ANPE Brest a embann e c’hellfe bezañ degaset e-giz-se un doare diforc’hioù etre an dud a glask labour.\nSevel a ra UDB Brest ha Goueled Leon ur vanifestadeg pik-nik d’ar gwener 28 a viz here adaleg 12e30 dirag an ANPE, 257 straed Jean Jaurès (e kichen plasenn Strasbourg)\nUnvaniezh Demokratel Breizh a fell dezhi degas da soñj da ANPE Brest ha d’an ANPEoù all a zo e Breizh eo o c’hentañ labour kinnig kemennadennoù labour da gement hini a zo war glask labour.\nIskis eo pa ouier stad al labour e korn-labour Brest - ouzhpenn 13 000 a dud a zo war glask labour, feur an dilabour tost da 10 % - gwelet renerezh an ANPE mont e darempred gant he « servij al lezennoù » evit goût hag-eñ emañ diouzh al lezenn DAOU ginnig-labour nemetken.\nPezh a weler aze eo pouez ur melestradur kreizennet da vat. Pouez ar c’hontroloù n’eo ket war-lerc’h ar re a glask labour nemetken met ivez war danvez testennoù ar c’hinnigoù-labour.\nDa belec’h emañ aet, gant Itron renerez ANPE Brest « une ambiance pionnière exaltante d'une nouvelle organisation de dynamisation du marché du travail ? » ( Diouzh a embann : ANPE à votre service)\nUDB a rank embann ur wech ouzhpenn eo ar brezhoneg hag ar re a gomz ar yezh o deus da c’houzañv eus doareoù diforc’hus al lezennoù ha n’eo ket ar c’hontrol. UDB a c’houlenn groñs digant ANPE cheñch diviz ha skoazellañ da vat, en un doare efedus ar re a glask labour ha derc’hel soñj emaint o labourat e Europa a zo liesyezhek ha liesevenadurel.\n« Appel à une manifestation... Manifestation face à... »